b"\n_START_ARTICLE_\nRa (Zvezdna vrata)\n_START_PARAGRAPH_\nRa je izmi\xc5\xa1ljen lik iz ameri\xc5\xa1ke znanstvenofantasti\xc4\x8dne fran\xc5\xa1ize Zvezdna vrata._NEWLINE_Bil je prvi nasprotnik, ki ga je pri prvem zagonu zvezdnih vrat sre\xc4\x8dala ekipa |Jacka O'Neila. Njegov lik temelji na Raju staroegip\xc4\x8danskem bogu Sonca. Vladal je na pu\xc5\xa1\xc4\x8davskem planetu, kjer so ljudje, ki jih je pred tiso\xc4\x8dletji pripeljal z Zemlje, delali kot su\xc5\xbenji v njegovem rudniku._NEWLINE_V filmu Zvezdna vrata je bil predstavljen kot zadnji predstavnik umirajo\xc4\x8de nezemeljske vrste, ki se je na Zemlji naselil v \xc4\x8dloveka, da bi si tako podalj\xc5\xa1al \xc5\xbeivljenje in zavladal primitivnim prebivalcem Zemlje. Po uporu na Zemlji se je bil prisiljen umakniti na svoj planet, kjer je bil na koncu filma ponovno pora\xc5\xbeen in je bil ubit z jedrskim oro\xc5\xbejem._NEWLINE_V seriji Zvezdna vrata SG-1 se ga omenja le kot nekdaj najmo\xc4\x8dnej\xc5\xa1ega sistemskega lorda, katerega smrt je poru\xc5\xa1ila ravnote\xc5\xbeje mo\xc4\x8di med sistemskimi lordi in omogo\xc4\x8dila vzpon Apofisa. Pojavil se je le v eni od epizod v 8. sezoni, kjer ga je ekipa SG-1 sre\xc4\x8dala med potovanjem v preteklost."